หุ้นสื่อสารฯ ฉุด SET ปิดลบ 5.75 จุด เหตุความไม่ชัดเจนกรณี TOT-DTAC
หุ้นสื่อสารฯ ฉุด SET ปิดลบ 5.75 จุด เหตุความไม่ชัดเจนกรณี TOT-DTAC โดยดัชนีปิดตลาดวันนี้ ที่ระดับ 1,707.38 จุด ลดลง 5.75 จุด หรือ 0.34% มูลค่าซื้อขาย 4.73 หมื่นลบ.
23 พ.ย. 2560

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,707.38 จุด ลดลง 5.75 จุด หรือ 0.34% มูลค่าซื้อขาย 4.73 หมื่นลบ.
10 หุ้นกดดัชนีวันนี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยกับ “ข่าวหุ้นธุรกิจออนไลน์” ว่า ดัชนีวันนี้อ่อนตัวลงมาเล็กน้อย คาดว่ามาจากความกังวลในการประชุมของธนาคารกลางสหรัฐฯ (เฟด) ที่กรรมการส่วนใหญ่มีความเห็นตรงกันว่าน่าจะปรับขึ้นดอกเบี้ยในเดือนธันวาคมนี้
ส่วนตลาดฯบ้านเรา มีแรงขายในหุ้นกลุ่มสื่อสารฯที่ปรับตัวลดลงเยอะ จากประเด็นความไม่ชัดเจนของกสทช. เรื่องสัญญาคู่ค้าระหว่าง TOT และ DTAC เรื่องคลื่น 2300 ส่งผลให้เป็นแรงกดดันภาพรวมตลาดฯในวันนี้
สำหรับแนวโน้มตลาดในวันพรุ่งนี้ คาดว่าดัชนียังคงแกว่งไซด์เวย์ พร้อมให้แนวรับที่ 1,700 จุด แนวต้าน 1,720 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 1,866.20 ล้านบาท ปิดที่ 412 บาท ลดลง 2.00 บาท
BDMS มูลค่าการซื้อขาย 1,864.03 ล้านบาท ปิดที่ 21.90 บาท เพิ่มขึ้น 0.10 บาท
ADVANC มูลค่าการซื้อขาย 1,771.23 ล้านบาท ปิดที่ 175.00 บาท ลดลง 3.50 บาท
IVL มูลค่าการซื้อขาย 1,520.86 ล้านบาท ปิดที่ 48.50 บาท ลดลง 0.25 บาท
BJC มูลค่าการซื้อขาย 1,268.67 ล้านบาท ปิดที่ 59.75 บาท เพิ่มขึ้น 2.75 บาท
 
ตลาดหุ้นเอเชีย
